**“Квалификациялуу жумушчу күчкө болгон суроо-талапты талдоо жана аны кесиптик билим берүү системаларынын сунуштамаларын иштеп чыгуу үчүн колдонуу методологиясын бекитүү жөнүндө”Кыргыз Республикасынын Өкмөтүнүн токтомунун долбооруна**

**НЕГИЗДЕМЕ-МААЛЫМКАТ**

1. **Максат жана милдеттер**

Кыргыз Республикасынын Өкмөтүнүн ушул токтомунун долбоорунун максаты статистикалык маалыматты чогултуу жана интерпретациялоо үчүн бир нече ыкмаларды колдонуу болуп саналат, ал төмөнкүлөрдү камсыз кылат:

а) кыска мөөнөттүү мезгилде эмгек рыногундагы квалификациялуу кадрларга суроо-талаптын жана сунуштардын динамикасын баалоо жана божомолдоо (3 жыл);

б) Кесиптер жана квалификациялар боюнча кадрларды кабыл алуу жана чыгаруу боюнча баштапкы, орто жана жогорку кесиптик билим берүү системалары боюнча сунуштарды иштеп чыгуу.

Кыргыз Республикасынын Өкмөтүнүн токтомунун аталган долбоорунун милдети эмгек рыногунун керектөөлөрүнө ылайык квалификациялуу кадрларды даярдоо болуп саналат.

1. **Баяндоо бөлүгү**

Кыргыз Республикасынын вице-премьер министринин 2018-жылдын 6-декабрындагы № 21-5018 протоколдук тапшырмасына, ошондой эле Кыргыз Республикасынын Өкмөтүнүн Аппарат жетекчиси-министрдин 2020-жылдын 17-январындагы №6 буйругу менен түзүлгөн артыкчылыктуу багыттардын адистерге болгон реалдуу керектөөлөрүнө талдоо жүргүзүү жана экономиканын ар түрдүү тармактары үчүн квалификациялуу кадрларды даярдоо үчүн ведомстволор аралык комиссиянын жыйынынын протоколуна ылайык Кыргыз Республикасынын Эмгек жана социалдык өнүктүрүү министрлигине эмгек рыногундагы талап кылынган кесиптерде алынган натыйжалардын негизинде Кыргыз Республикасынын Билим берүү жана илим министрлиги кесиптик билим берүү уюмдарына, анын ичинде бюджеттик жерлерге окуучуларды кабыл алууну сапаттуу пландаштырууну камсыз кылуу үчүн квалификациялуу кадрларга болгон муктаждыкты талдоонун жаңы методологиясын иштеп чыгуу жана бекитүү тапшырылган.

Буга чейин эмгек рыногундагы муктаждыктардын божомолунун мониторингинин механизмин, ошондой эле 2012-жылы кадрларды даярдоонун жана кайра даярдоону стратегиялык пландаштырууну киргизүү максатында, Кыргыз Республикасынын Эмгек, миграция жана жаштар министрлиги эмгек рыногундагы эмгекке болгон талаптарды болжолдоонун методологиясын иштеп чыккан, ал Кыргыз Республикасынын Өкмөтүнүн 2012-жылдын 26-мартындагы №203 токтому менен бекитилген.

Методика эмгек рыногунда эмгек ресурстарына болгон муктаждыкты божомолдоого жана квалификациялуу кадрларды кабыл алууну жана даярдоону пландоо үчүн окуу жайларга талдоонун жыйынтыктарын колдонууга мүмкүндүк берет.

Эмгек ресурстарына керектөөлөрдү божомолдоо методикасы эки ыкманы камтыйт:

1) Кыргыз Республикасынын социалдык-экономикалык өнүгүүсүнүн макроэкономикалык көрсөткүчтөрүнүн жана социалдык-экономикалык өнүктүрүү стратегияларынын негизиндеги эсептөөчү-аналитикалык ыкма;

2) иш берүүчүлөрдү түздөн-түз сурамжылоонун негизиндеги эксперттик баа берүү ыкмасы.

Кыргыз Республикасынын Эмгек жана социалдык өнүктүрүү министрлиги эсептик-аналитикалык ыкманы жана эксперттик баалоону эске алуу менен беш жылда бир жолу эмгек ресурстарына болгон муктаждыктын божомолун (муктаждыктын картасы) даярдайт жана Кыргыз Республикасынын Билим берүү жана илим министрлигине берет.

Профилдик министрликтерден жана ведомстволордон бекитилген методологиянын алкагында суроо-талаптарды жөнөтүү жана маалыматтарды чогултуу учурунда төмөнкүдөй көйгөйлөр пайда болду:

- эмгектик ресурстарга (кесиптер жана квалификациялар боюнча) керектөөлөрдү эсепке алуу жана талдоо жүргүзүү боюнча министрликтердин/ ведомстволордун кызматкерлеринин функциялык милдеттеринин жоктугу;

- маалымат базаларынын жана ишканалар менен түз байланыштын жоктугуна байланыштуу министрликтер жана ведомстволор берген маалыматтар сандык маанилерди камтыбайт, б. а кесиптердин жана квалификациялардын тизмеси . саны жок берилет;

- айрым министрликтер жана ведомстволор маалыматтарды беришпейт (алардын жоктугуна байланыштуу).

Аймактык ишке орноштурууга көмөктөшүү бөлүмдөрүнүн каржылык жана адам ресурстары чектелгендигине байланыштуу, 2012-жылдан бери колдонулган методиканын экинчи ыкмасы (ишканаларда сурамжылоо) колдонулган эмес.

Колдонулуп жаткан методика Кыргыз Республикасынын эмгек рыногу жана иш менен камсыз кылуу жөнүндө так картинаны бербегендигин эске алуу менен, 2019-жылы Квалификациялуу жумушчу күчүнө болгон талапты талдоо методологиясы жана Аныкталган суроо-талаптын негизинде кесиптик окуу жайларына окуучуларды кабыл алууну пландаштыруу методологиясы апробацияланган, алар 2018-жылы Эл аралык эмгек уюмунун “Жыйырма тобунун кадрларын кесиптик даярдоо стратегиясын колдонуу: Эл аралык эмгек уюму менен Россия Федерациясынын өнөктөштүгү” (1-фаза) долбоорунун колдоосунда иштелип чыккан.

Апробация Чүй облусунда өткөрүлгөн.

Кыргыз Республикасынын Эмгек жана социалдык өнүктүрүү министрлигинин, Кыргыз Республикасынын Билим берүү жана илим министрлигинин, Кыргыз Республикасынын Улуттук статистикалык комитетинин, Кыргыз Республикасынын Билим берүү жана илим министрлигине караштуу Баштапкы кесиптик билим берүү агенствосунун түзүлгөн жумушчу топ тарабынан жүргүзүлгөн пилоттун жыйынтыгы боюнча төмөнкү натыйжаларга жетишилди:

- Чүй облусунда экономиканын 28 тармагындагы юридикалык жактар -ишканаларда жана 14 тармакта жеке жактар-ишканаларда кызматкерлердин кесиптик квалификациялык түзүмү аныкталды;

- 3 жылга чейин кыска мөөнөттө ишмердиктин түрлөрү, кесиптер жана квалификациялар боюнча жумушчу күчүн жогорулатуу/кыскартуу боюнча тенденциялар аныкталган (“кеңейтүү боюнча суроо-талап”);

- кызматкерлердин жана ишканалардын жетишсиздиги болгон, квалификациялуу кадрлардын жетишерлик санын жалдай албаган кесиптер/квалификациялар аныкталды (“алмаштыруу боюнча суроо-талап”);

- жумуш издеген квалификациялуу адамдардын да, кесиптик билим берүүнүн бүтүрүчүлөрүнүн да кесиптер боюнча жетишпеген кадрларды сунуштоосу талдоого алынды

- облустун лицейлерин, колледждерин жана жогорку окуу жайларын бүтүргөн ар бир массалык кесипке суроо-талаптын жана сунуштардын ортосундагы катышы талдоого алынды жана учурда кадрлардын ашыкча же тартыштыгы болгон кесиптер аныкталды жана жыл ичинде бүтүрүү боюнча сунуштар кабыл алынды;

- кесиптик даярдыктар жүргүзүлбөгөн массалык кесиптер аныкталды;

- мындай талдоону такай жүргүзүүгө мүмкүндүк берген эмгек рыногу жөнүндө статистикалык маалыматтар системасын өркүндөтүү боюнча сунуштар иштелип чыкты;

- пилоттук долбоордун маалыматтары уюмдарда иштегендердин жалпы санына - облустардагы юридикалык жактардан (80 000 кызматкерге жакын) жана иштеген жеке адамдардан (26 000 адамга жакын) башкача айтканда жалпы массиви 106 000 адамга жакын адамдан чогултулган маалыматтарды чагылдырат.

Учурдагы суроо-талапты жана кадрларды сунуш кылууну жана суроо-талапты кеңейтүү боюнча кыска мөөнөттүү болжолдоону салыштыруу жолу менен иштелип чыккан, **массалык кесиптер боюнча кадрларды чыгаруу боюнча сунуштардын төмөнкүдөй 4 тиби** колдонулду:

а) “ жылына кесиптер боюнча кадрлардын чыгарылышын сактоо” (кадрларды чыгаруу жетиштүүлүгүнүн индикаторунун мааниси төмөн болсо, (кесиби боюнча иштеген адамдардын санынын 10%нан ашпаган), учурдагы жумушсуздуктун индикаторунун мааниси төмөн болсо, жылына кесиби боюнча иштегендердин өсүүсүнүн же кыскарышынын күтүлүүчү темпинен төмөн болсо жана орун алмаштыруу боюнча төмөнкү калдык суроо-талап болсо);

б) «жылына кесиби боюнча кадрларды чыгарууну жогорулатуу” (жетиштүү кадрларды чыгаруу индикаторунун төмөн маанисине байланыштуу иштегендердин санынын өсүшүнүн күтүлгөн жогорку темпине жана/же алмаштыруу боюнча жетиштүү жогорку калдык суроо-талап, учурда кесиби боюнча жумушсуздук болсо);

в) “жылына кесиптер боюнча кадрларды чыгарууну кыскартуу” (кесиптер боюнча учурдагы жумушсуздук индикаторунун жогорку мааниси (10% дан жогору), кадрлардын жетиштүүлүгүнүн индикаторунун жогорку мааниси болсо(10% кыйла жогору ), алмаштыруу боюнча төмөн суроо-талап болсо, иштегендердин санынын күтүлүүчү кыскарышы же өзгөрүүсүздүгү)

г) “жаңы окуу программасын иштеп чыгуу/киргизүү» (облустарда белгилүү бир кесип боюнча иштегендердин саны жогору болгондо (200дөн ашуун квалификациялуу кызматкерлер), ушул кесипте иштегендердин күтүлүүчү жогорку өсүү темпи, алмаштыруу боюнча жогорку суроо-талап жана бул кесип боюнча учурдагы жумушсуздук төмөн болгондо).

Иштелип чыккан маалыматтар баштапкы, орто жана жогорку кесиптик билимди талап кылган 2020-2022-жылдарга кесиптер жана квалификациялар боюнча кеңейтүү боюнча суроо-талапты жана алмаштыруу боюнча суроо-талапты эсептөө үчүн колдонулган. Алынган маалыматтар лицей, колледж жана жогорку окуу жайлардагы окуу программасынын түзүмүн рационализациялоо үчүн колдонулушу мүмкүн, ал окутууну региондук эмгек рыногунда иштеген калктын түзүмүнө жакындатууга мүмкүндүк берет.

Методология жана Чүй облусу боюнча талдоонун жыйынтыгы 2019-жылы декабрда вице-премьер-министрге, Кыргыз Республикаснын Өкмөтүнүн Аппаратынын билим берүү, илим жана спорт бөлүмүнө презентацияланган.

Ошондой эле 2020-жылдын 25-январында Кыргыз Республикасынын Өкмөтүнүн Аппаратынын жетекчиси-министрдин 2020-жылдын 17-январындагы №6 буйругу менен түзүлгөн Артыкчылыктуу багыттардын адистерине реалдуу керектөөлөргө талдоо жүргүзүү жана экономиканын ар түрдүү тармактары үчүн квалификациялуу кадрларды даярдоо үчүн ведомстволор аралык комиссия тарабынан Кыргыз Республикасынын Эмгек жана социалдык өнүктүрүү министрлигине сунуш кылынган методологияны Кыргыз Республикасынын Өкмөтүнүн токтому менен бекитүүгө жана мындай ар тараптуу талдоолорду 3 жылда бир жолу жүргүзүү сунушталган. Методологияны практикалык колдонуу эмгек рыногундагы кадрлардын учурдагы жана болжолдонгон суроо-талабын эске алуу менен, кесиптер боюнча квалификациялуу кадрлардын ашыкча же жетишсиздик тобокелдиктерин азайтууга багытталган.

Методология ишканаларды жумуш издеген бош кадрлар менен камсыз кылуу боюнча рыноктук күчтөр менен автоматтык жана ийгиликтүү аткарылган процесстер менен алектенбейт.

Методология эмгек рыногунда суроо-талап менен сунуштун ортосунда тең салмактуулукту сактоого жетише албаган кесиптерге жана процесстерге гана багытталган, анын жыйынтыгы квалификациялуу кадрлардын ашыкча экендигине же тескерисинче тартыштыгына алып келет. Ушундай четтөөлөрдү аныктаганда гана биз билим берүү тутумуна сунуштарды бере алабыз, анткени жаңы кадрлардын чыгышы кадрлардын ашыкча же жетишсиздигинин себеби болушу мүмкүн.

Сунуш кылынган методологиянын негизги этаптарынын бири региондор боюнча юридикалык жана жеке жактардын чарба жүргүзүүчү субъектилерин сурамжылоо болуп саналарын эске алуу менен (Кыргыз Республикасынын Улуттук статистика комитети тарабынан берилүүчү тандоонун негизинде), көз карандысыз социологиялык кампанияны тартуу үчүн кошумча мамлекеттик каражаттарды бөлүү талап кылынат (үч жылда бир жолу).

Репрезентативдик маалыматтарды алуу үчүн юридикалык жактардын чарбакер субъекттеринин жалпы санынын кеминде 10% ын жана жеке жактардын жана дыйкан чарбалардын жалпы санынан 1%ын сурамжылоо зарыл. Чарба жүргүзүүчү субъектилердин саны жөнүндө толук маалымат жана чыгымдардын сметасы төмөндө берилген (региондор боюнча):

**1-таблица. Кыргыз Республикасындагы чарба жүргүзүүчү субъектилердин саны жөнүндө маалымат (юридикалык жана жеке жактар, дыйкан чарбалар)**

|  |  |  |  |  |  |  |
| --- | --- | --- | --- | --- | --- | --- |
| **Облус** | **Юридикалык жак** | | **Жеке жак/ жеке ишкерлер** | | **Дыйкан чарба** | |
|  | **Ишканалардын саны** | **Иштегендердин саны** | **Ишканалардын саны** | **Иштегендердин саны** | **Ишканалардын саны** | **Иштегендердин саны** |
| **Жыйынтыгында:** | **31982** | **718782** | **336813** | **372852** | **340985** | **1491319** |
| Баткен | 1618 | 48805 | 33506 | 35462 | 31352 | 142447 |
| Жалал-Абад | 3554 | 113699 | 46314 | 46819 | 78893 | 272433 |
| Ысык-Көл | 2164 | 41674 | 39760 | 41432 | 19514 | 111697 |
| Нарын | 1229 | 38152 | 22922 | 23522 | 32318 | 163496 |
| Ош | 3707 | 82942 | 70837 | 78001 | 101402 | 450773 |
| Талас | 1358 | 25389 | 13384 | 13845 | 22657 | 145331 |
| Чүй | 4099 | 85815 | 66426 | 75783 | 51660 | 186298 |
| Бишкек шаары | 12568 | 235708 | 19772 | 33999 | 635 | 722 |
| Ош шаары | 1685 | 46598 | 23892 | 23989 | 2554 | 18122 |

**2-таблица: Сурамжылоого тийиш болгон юридикалык жана жеке жактардын, дыйкан чарбалардын чарба жүргүзүүчү субъектилеринин саны (ар бир 3 жылда 1 жолу)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Облус** | **Юридикалык жак** | | | **Жеке жак/ жеке ишкерлер** | | | **Дыйкан чарба** | | |
| **Ишканалардын саны** | **Аларда иштегендердин саны** | **Сурамжылоо (10%)** | **Ишканалардын саны предприятий** | **Аларда иштегендердин саны** | **Сурамжылоо (1%)** | **Ишканалардын саны** | **Аларда иштегендердин саны** | **Сурамжылоо (1%)** |
| **Жыйынтыгында:** | **31982** | **718782** | **3192** | **336813** | **372852** | **3364** | **340985** | **1491319** | **3406** |
| Баткен | 1618 | 48805 | **161** | 33506 | 35462 | **335** | 31352 | 142447 | **313** |
| Жалал-Абад | 3554 | 113699 | **355** | 46314 | 46819 | **463** | 78893 | 272433 | **788** |
| Ысык-Көл | 2164 | 41674 | **216** | 39760 | 41432 | **397** | 19514 | 111697 | **195** |
| Нарын | 1229 | 38152 | **122** | 22922 | 23522 | **229** | 32318 | 163496 | **323** |
| Ош | 3707 | 82942 | **370** | 70837 | 78001 | **708** | 101402 | 450773 | **1014** |
| Талас | 1358 | 25389 | **135** | 13384 | 13845 | **133** | 22657 | 145331 | **226** |
| Чүй | 4099 | 85815 | **409** | 66426 | 75783 | **664** | 51660 | 186298 | **516** |
| Бишкек шаары | 12568 | 235708 | **1256** | 19772 | 33999 | **197** | 635 | 722 | **6** |
| Ош шаары | 1685 | 46598 | **168** | 23892 | 23989 | **238** | 2554 | 18122 | **25** |

Жогоруда келтирилген таблицага ылайык, сунушталган методологиянын алкагында 3 жылда бир жолу бүткүл өлкө боюнча (регионго ылайык тандоону так сактоо менен ) юридикалык жана жеке жактардын, дыйкан чарбалардын 9962 чарба жүргүзүүчү субъектисинен сурамжылоо талап кылынат. Талап кылынган бюджет 6 116 668 сомду түзөт, ал өзүнө салыктык төлөмдөрдү жана социалдык чегерүүлөрдү камтыйт.

**3-таблица: Сурамжылоону жүргүзүүгө (региондор жана чарба жүргүзүүчү субъектилер боюнча) чыгымдардын сметасы**

|  |  |  |  |  |  |  |  |
| --- | --- | --- | --- | --- | --- | --- | --- |
| **Облус** | **Юридикалык жак** | | **Жеке жак/ жеке ишкерлер** | | **Дыйкан чарба** | | **ЖАЛПЫ ЧЫГЫМДАР:** |
| **Сандык сурамжылоо (10%)** | **Жалпы наркы** | **Сандык сурамжылоо (1%)** | **Жалпы наркы** | **Сандык сурамжылоо (1%)** | **Жалпы наркы** |
| **Жыйынтыгында:** | **3192** | **1 959 888** | **3364** | **2 065 496** | **3406** | **2 091 284** | **6 116 668** |
| Баткен | **161** | 98 854 | **335** | 205 690 | **313** | 192 182 | **496 726** |
| Жалал-Абад | **355** | 217 970 | **463** | 284 282 | **788** | 483 832 | **986 084** |
| Ысык-Көл | **216** | 132 624 | **397** | 243 758 | **195** | 119 730 | **496 112** |
| Нарын | **122** | 74 908 | **229** | 140 606 | **323** | 198 322 | **413 836** |
| Ош | **370** | 227 180 | **708** | 434 712 | **1014** | 622 596 | **1 284 488** |
| Талас | **135** | 82 890 | **133** | 81 662 | **226** | 138 764 | **303 316** |
| Чүй | **409** | 251 126 | **664** | 407 696 | **516** | 316 824 | **975 646** |
| Бишкек шаары | **1256** | 771 184 | **197** | 120 958 | **6** | 3 684 | **895 826** |
| Ош шаары | **168** | 103 152 | **238** | 146 132 | **25** | 15 350 | **264 634** |

Чыгашалар көз карандысыз фирманы тартууну, интервьюерлерге төлөөнү, талаа иштерин жүргүзүүнү, транспорттук чыгымдарды, байланышты, маалыматтарды иштетүүнү (бир ишканага эсептегенде 614 сом) камтыйт. Чыгымдардын жалпы суммасынан транспорттук чыгымдарга, иш сапарынын чыгымдарына, байланышка, интернетке бардык чыгымдардын 40%ы туура келет. Чыгымдардын калган 60%ы талаа иштерине, консультациялык кызматтарга, адамга болгон интервьюларга, маалыматтарды иштеп чыгууга, операциялык чыгымдарга, талаа иштерин башкарууга, аналитикалык отчетторду даярдоого багытталган.

Ошондой эле коронавирус пандемиясынан жана айрым иш берүүчүлөрдүн каржылык абалынан улам, көптөгөн жарандар кызмат ордун жана иштеп жаткан жумушун жоготушу мүмкүн. Көбүнчө кадрлардын кыскарышы, ошондой эле аларды кыйла кесипкөй (кайра даярдалган) кадрлар менен алмаштыруу, өндүрүштү автоматташтыруу иши өлкөдө жумушсуздардын санын көбөйтүүгө жана социалдык тирешүүлөргө алып келет.

**3. Боло турчу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Өкмөтүнүн токтомунун долбоорун кабыл алса терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуулоонун жыйынтыгы боюнча маалымат**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесин ылайык коомдук талкуулоодон өткөрүү үчүн аталган долбоор Кыргыз Республикасынын Өкмөтүнүн Аппаратынын сайтында жайгаштырылган.

5. **Долбоордун мыйзамдарга шайкеш келишине талдоо жүргүзүү**

Сунушталган токтомдун долбоору колдонуудагы мыйзамдын ченемдерине, ошондой эле Кыргыз Республикасы катышуучу болуп эсептелген, белгиленген тартипте күчүнө кирген эл аралык келишимдерге каршы келбейт.

**6. Зарылдыгы жана каржылоо булактары тууралуу маалымат**

Бул токтомдун долбоорун кабыл алуу 2021-жылдан баштап үч жылда бир жолу республикалык бюджеттен 6 116 668 (алты миллион жүз он алты миң алты жүз алтымыш сегиз) сом өлчөмүндө кошумча финансылык каражаттарды талап кылат.

7. **Жөнгө салуучулук таасирин талдоо жөнүндө маалымат**

Кыргыз Республикасынын Өкмөтүнүн бул токтом долбоору жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Министрдин м.а. К.Токтосартов**